ཨམ་མའི་ཡ།ཐ་ན་ང་རང་ལོ་ན་གཞོན་གཞོན་ཡིན་དུས་ངའི་ལག་པར་རེག་མཁན་གྱི་ཁྱོ་ག་དེས་ང་བསྐྱུར་ནས་སོང་བ་རེད།དེ་ནས་བཟུང་སུས་ཀྱང་ངའི་ལག་ནས་བཟུང་མྱོང་མེད།འོན་ཀྱང་ད་ཆ་གནས་ཚུལ་འདི་ལྷགས་པ་རེད།ངས་ལམ་སེང་ལག་པ་ཕྱིར་འཐེན་ཏེ་ཁ་རི་ཁ་ཐུག་ངང་།རཱང་གྷ་པ།ཁྱོད་ཀྱི་བག་མེད་ཀྱི་སྤྱོད་པ་འདི་ལ་ཚོད་གྱིས་ཤིགཁྱོད་རང་ངའི་ཁྱོ་ག་མིན་སྟབས་ངའི་རྣམ་པ་ཅི་འདྲ་ཞིག་ཡོད་མེད་ཐད་ཁྱོད་ལ་ཐེ་གཏོགས་མེད་ཅེས་བཤད་པ་ཡིན།ཁ་སང་ཁོས་ངའི་དངུལ་འཕྲོག་པར་འདོད་ཅིང༌།དེ་རིང་ངའི་གཟི་བརྗིད་ཀྱི་རང་ཚུགས་འཕྲོག་འདོད་པ་རེད།ངའི་གཉེན་སྒྲིག་གི་དགའ་སྟོན་གྱི་སྐབས་སུ་བཀྲ་ཤིས་པའི་འབྲས་ཀྱི་ཆར་པས་ཤིས་པར་བྱས་ཤིང་ངའི་ཉེ་འགྲམ་དུ་བསྡད་དེ་ང་ལ་རང་གི་བཟའ་མོ་ཞེས་འབོད་མཁན་གྱི་མི་དེས།ང་རང་ན་སོ་གཞོན་དུས་བསྐྱུར་ནས་བཞག་ཅིང་གང་ཞིག་ནས་བུད་མེད་གཞན་ཞིག་གི་སེམས་གསོ་དོན་དུ་གཉེར་མོད།འོན་ཀྱང་ངས་རང་གི་རང་ཚུགས་ཀྱི་གཟི་བརྗིད་ཉམས་མེད་དུ་ཉར་བ་ཡིན།འོན་ཀྱང་དེ་རིང་མི་ངན་ཐ་ཤལ་འདིས་ངའི་ལག་ནས་བཟུང་བྱུང༌ཟེར།